আজ এসএসসির দ্বিতীয় দফা, একাদশ-দ্বাদশ শ্রেণিতে শিক্ষক নিয়োগের পরীক্ষা

কলকাতা: রবিবার এসএসসির (SSC Examination 2025) দ্বিতীয় দফার পরীক্ষা রয়েছে। এ বার পরীক্ষায় বসবেন একাদশ-দ্বাদশের প্রায় ২ লক্ষ ৪৬ হাজার পরীক্ষার্থী। থাকছেন ভিন রাজ্যের পরীক্ষার্থীরাও। এসএসসি সূত্রে খবর, বেলা ১২টা থেকে দুপুর ১.৩০ পর্যন্ত পরীক্ষা। বিশেষভাবে সক্ষমদের জন্য অতিরিক্ত ২০ মিনিট সময়। পরীক্ষার্থীদের দেওয়া হবে OMR শিটের কার্বন কপি। ইতিমধ্যেই পরীক্ষার্থীরা পরীক্ষাকেন্দ্রে পৌঁচ্ছে গিয়েছেন। পরীক্ষার্থীদের কড়া চেকিংয়ের পরই কেন্দ্রে প্রবেশ করতে দেওয়া হবে। প্রসঙ্গত, ৭ সেপ্টেম্বর নতুন করে নবম-দশমের পরীক্ষা নিয়েছিল SSC। নির্বিঘ্নেই হয়েছে SSC-র নবম-দশমের নিয়োগ পরীক্ষা। নবম-দশমে শিক্ষকের শূন্যপদ ছিল ২৩,২১২টি।

প্রায় ৯ বছর পর শিক্ষক নিয়োগের পরীক্ষা (SSC Teacher Recruitment Exam 2025) হচ্ছে। আজ SSC-র একাদশ-দ্বাদশ শ্রেণির শিক্ষক নিয়োগের পরীক্ষা। একাদশ-দ্বাদশ শিক্ষকের শূন্যপদ ছিল ১২,৫১৪টি। পরীক্ষার্থীদের দেওয়া হবে OMR শিটের কার্বন কপি। সকাল ১০টার মধ্যে পরীক্ষার হলে পৌঁছতে হবে। অ্যাডমিট কার্ড ছাড়া প্রবেশ করা যাবে না। অ্যাডমিট কার্ড ছাড়া পরীক্ষাকেন্দ্রে প্রবেশ নিষিদ্ধ। মোবাইল ও ইলেকট্রনিক ডিভাইস নিয়ে ঢোকা যাবে না। কেবল স্বচ্ছ পেন, স্বচ্ছ জলের বোতল এবং নথিপত্রের জন্য স্বচ্ছ ফাইল বা ফোল্ডার অনুমোদিত। পরীক্ষাকেন্দ্রের বাইরে পরীক্ষার্থীদের ব্যাগ রাখার জন্য বিশেষ জায়গা তৈরি করা হয়েছে। কমিশনের তরফে জানানো হয়েছে, কোনওরকম টুকলি বা প্রশ্নফাঁস ঠেকাতে কঠোর নজরদারি থাকবে। পরীক্ষার আগে দেহ তল্লাশি বাধ্যতামূলক। পরীক্ষার সময় হলে পর্যবেক্ষকরা কড়া নজর রাখবেন। কেউ অনিয়মে ধরা পড়লে সরাসরি বাতিল হবে পরীক্ষা। গত সপ্তাহের মতো এ বারও পরীক্ষার্থী ও অভিভাবকদের জন্য বিশেষ হেল্পলাইন চালু থাকবে।

আরও পড়ুন: বঙ্গোপসাগরে নিম্নচাপ, দেখে নিন পুজোয় কেমন থাকবে আবহাওয়া?

পরীক্ষার আগে শিক্ষামন্ত্রী ব্রাত্য বসু সকল পরীক্ষার্থীর কাছে আবেদন রেখেছেন, পরীক্ষার্থীরা যেন শান্তভাবে পরীক্ষা দেন। ভিন্‌রাজ্য থেকেও অনেক পরীক্ষার্থী আসবেন। নবম-দশমের পরীক্ষায় যেমন হয়েছিল, এবারও হিন্দি ভাষাভাষী পরীক্ষার্থীদের অংশগ্রহণ থাকবে। ব্রাত্য বসু বলেন, “অন্য রাজ্যে চাকরি নেই, তাই অনেকে বাংলায় পরীক্ষা দিতে আসছেন। আমরা কাউকে ভাষার কারণে বাদ দেব না। স্বচ্ছতার সঙ্গে পরীক্ষা হবে।

দেখুন ভিডিও